CELEX: 32016D0645
Language: hu
Date: 2016-04-22 00:00:00
Title: A Bizottság (EU) 2016/645 végrehajtási határozata (2016. április 22.) a bőrcsomósodáskór bulgáriai előfordulásával összefüggő egyes védintézkedésekről (az értesítés a C(2016) 3261. számú dokumentummal történt) (EGT-vonatkozású szöveg)

23.4.2016   
            
            
               HU
            
            
               Az Európai Unió Hivatalos Lapja
            
            
               L 108/61
            
         A BIZOTTSÁG (EU) 2016/645 VÉGREHAJTÁSI HATÁROZATA
   (2016. április 22.)
   a bőrcsomósodáskór bulgáriai előfordulásával összefüggő egyes védintézkedésekről
   
      
         (az értesítés a C(2016) 3261. számú dokumentummal történt)
      
   
   (Csak a bolgár nyelvű szöveg hiteles)
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a belső piac megvalósításának céljával a Közösségen belüli kereskedelemben alkalmazható állat-egészségügyi ellenőrzésekről szóló, 1989. december 11-i 89/662/EGK tanácsi irányelvre (1) és különösen annak 9. cikke (4) bekezdésére,
   tekintettel az egyes élőállatok és állati termékek Közösségen belüli kereskedelmében a belső piac megvalósításának céljával alkalmazandó állat-egészségügyi és tenyésztéstechnikai ellenőrzésekről szóló, 1990. június 26-i 90/425/EGK tanácsi irányelvre (2) és különösen annak 10. cikke (4) bekezdésére,
   tekintettel az egyes állatbetegségek elleni védekezésre irányuló általános közösségi intézkedések, valamint a sertések hólyagos betegségére vonatkozó külön intézkedések bevezetéséről szóló, 1992. december 17-i 92/119/EGK tanácsi irányelvre (3) és különösen annak 14. cikke (2) bekezdésére,
   tekintettel az emberi fogyasztásra szánt állati eredetű termékek termelésére, feldolgozására, forgalmazására és behozatalára irányadó állat-egészségügyi szabályok megállapításáról szóló, 2002. december 16-i 2002/99/EK tanácsi irányelvre (4) és különösen annak 4. cikke (3) bekezdésére,
   mivel:
   
               (1)
            
            
               A bőrcsomósodáskór a szarvasmarhaféléket sújtó, elsősorban vektorok által terjesztett, a betegségre fogékony élő állatokat érintően súlyos veszteségeket okozó vírusos megbetegedés, amely elsősorban a betegségre fogékony élő állatok és a belőlük származó termékek mozgása és kereskedelme útján nagyon gyorsan tud terjedni. A bőrcsomósodáskórnak nincs közegészségügyi jelentősége, mivel a vírus az emberre nem fertőző.
            
         
               (2)
            
            
               A 92/119/EGK irányelv általános intézkedéseket határoz meg az egyes állatbetegségek, köztük a bőrcsomósodáskór elleni védekezés céljára. Idetartoznak a bőrcsomósodáskór valamely gazdaságban való megjelenésének gyanúja és megállapítása esetén végrehajtandó intézkedések. A végrehajtandó intézkedések közé tartozik a betegség megjelenésének helye körüli védő és megfigyelési körzetek kialakítása, valamint a betegség terjedésének megfékezését szolgáló más kiegészítő intézkedések. Ezen intézkedések közé tartozik a bőrcsomósodáskór megjelenése esetén történő sürgősségi vakcinázás.
            
         
               (3)
            
            
               A 92/119/EGK irányelv 14. cikkének (2) bekezdése előírja, hogy amennyiben egy adott régióban a kérdéses járvány rendkívül súlyos, az érintett tagállamok által végrehajtandó kiegészítő intézkedéseket bizottsági eljárással kell elfogadni.
            
         
               (4)
            
            
               2016. április 12-én Bulgária a bőrcsomósodáskórnak Voden és Csernogorovo település egy-egy szarvasmarhatartó gazdaságában való megjelenése gyanújáról tájékoztatta a Bizottságot, mely települések Dél-Közép-Bulgáriában, a szomszédos országoktól körülbelül 80 km-re fekvő Haszkovo megyében találhatók, és Dimitrovgrad közigazgatási területéhez tartoznak. Bulgária a 2016. április 13-án tett bejelentésében megerősítette a bőrcsomósodáskór két megjelenését és a Sztara Zagora megyébe tartozó, szomszédos Vodenisarovo faluban való megjelenésének gyanújáról tájékoztatott. 2016. április 15-én Bulgária az állatbetegségnek a Sztara Zagora megyébe tartozó Bialo Pole, valamint a Haszkovo megyébe tartozó Radievo és Marijno falvakban észlelt további megjelenését erősítette meg.
            
         
               (5)
            
            
               Bulgária meghozta a 92/119/EGK irányelvben előírt intézkedéseket, azaz az irányelv 10. cikkének megfelelően védő- és megfigyelési körzeteket alakított ki a betegség megjelenésének helye körül, továbbá korlátozta a fogékony állatok szállítását a két érintett megyében, valamint – elővigyázatosságból – a velük szomszédos Burgasz, Jambol, Szliven, Kardzsali, Plovdiv, Pazardzsik, Szmoljan, Blagoevgrad, Kjusztendil, Pernik megyében, Szófia körzetben és Szófia városában. Az egész országban fokozott megfigyelést végeznek.
            
         
               (6)
            
            
               Mivel fennáll annak a kockázata, hogy a bőrcsomósodáskór Bulgária más területeire és más tagállamokra is továbbterjed, különösen az élő szarvasmarhafélékkel és azok szaporítóanyagával folytatott kereskedelem révén, az egyes kérődző vadak mozgását és a szarvasmarhafélékből származó egyes termékek forgalomba hozatalát ellenőrzés alatt kell tartani.
            
         
               (7)
            
            
               E határozatban a 92/119/EGK irányelv 2. cikke, a 64/432/EGK tanácsi irányelv (5) 2. cikke és a 92/65/EGK tanácsi irányelv (6) 2. cikke szerinti fogalommeghatározások érvényesek. Ugyanakkor néhány sajátos fogalmat e határozatban kell meghatározni.
            
         
               (8)
            
            
               Meg kell határozni, hogy melyek Bulgária területének azon részei, amelyek a bőrcsomósodáskórtól mentesnek minősülnek, és nem képezik sem a 92/119/EGK irányelv szerinti, sem az e határozat szerinti korlátozások tárgyát. Figyelemmel a betegség terjedési kockázatának szintjére, e határozat mellékletében meg kell határozni a korlátozás alá vont körzetet. A korlátozás alá vont körzet földrajzi határainak megállapításához figyelembe kell venni a fertőzött gazdasággal való lehetséges érintkezések és a vektorok lehetséges szerepének nyomon követése révén feltárt kockázatokat és eredményeket, valamint azt, hogy a gyakorlatban elégséges mértékben ellenőrizni lehet-e a fogékony fajokba tartozó állatok és az ilyen állatokból származó termékek mozgását. A korlátozás alá vont körzetnek magában kell foglalnia a 92/119/EGK irányelvvel összhangban létrehozott valamennyi védő- és megfigyelési körzetet is. A Bulgária által szolgáltatott információk alapján az e határozat mellékletében meghatározott, korlátozás alá vont körzetnek Haszkovo és Sztara Zagora megye teljes területére ki kell terjednie.
            
         
               (9)
            
            
               Elő kell írni bizonyos korlátozásokat a fogékony fajokba tartozó állatoknak és azok szaporítóanyagainak az e határozat mellékletében meghatározott, korlátozás alá vont körzetből való elszállítására, valamint korlátozni kell a korlátozás alá vont körzetből származó egyes állati eredetű termékek és állati melléktermékek forgalomba hozatalát is.
            
         
               (10)
            
            
               A bőrcsomósodáskór terjedési kockázatát illetően a különféle áruk más és más kockázati szinttel járnak. Amint azt az Európai Élelmiszerbiztonsági Hatóság (EFSA) a bőrcsomósodáskórról szóló szakvéleményében (7) megállapította, az élő szarvasmarhafélék, valamint a fertőzött szarvasmarhafélék spermájának, kezeletlen nyersbőrének és irhájának mozgása az expozíció tekintetében nagyobb kockázattal jár, mint az egyéb termékeké, így pl. a szarvasmarhafélékből származó tej és tejtermékek, kezelt nyersbőr és irha vagy friss hús, előkészített hús és húskészítmények mozgása, melyeknek a betegség átvitelében betöltött esetleges szerepét nem támasztja alá tudományos vagy kísérleti úton nyert bizonyíték. Ebben a határozatban ezért kiegyensúlyozott és a kockázatokhoz mérten arányos intézkedéseket kell előírni.
            
         
               (11)
            
            
               A bőrcsomósodáskór továbbterjedésének megelőzése érdekében meg kell tiltani az élő szarvasmarhaféléknek a Bulgária e határozat mellékletében meghatározott, korlátozás alá vont körzetéből való elszállítását. Az EFSA bőrcsomósodáskórról szóló szakvéleménye és az Állategészségügyi Világszervezet (OIE) szerint a vadon élő állatok, azaz bizonyos egzotikus kérődző vadak szerepet játszhatnak a bőrcsomósodáskór átvitelében, különösen Afrikában, ahol ez endémiás betegség. Ezért néhány megelőző intézkedést a kérődző vadak vonatkozásában is be kell vezetni. Uniós jogszabályokban meghatározott részletesebb szabályok hiányában az OIE Szárazföldi Állatok Egészségügyi Kódexében (8) az ilyen mozgásokkal kapcsolatban megállapított megfelelő nemzetközi szabványokat kell alkalmazni erre a célra.
            
         
               (12)
            
            
               Mivel Bulgária felmentést kért az alól, hogy be kelljen tiltania a közvetlenül levágásra szánt szarvasmarhaféléknek a korlátozás alá vont körzetnek a védő- és megfigyelési körzeteken kívül eső részeiben található gazdaságokból történő elszállítását, és erről a felmentésről az OIE Szárazföldi Állatok Egészségügyi Kódexének 11.11.5. cikke is rendelkezik, bizonyos feltételek mellett indokolt engedélyezni az ilyen szállítmányok elszállítását.
            
         
               (13)
            
            
               Hasonlóképpen, nem lehet kizárni a bőrcsomósodáskórnak a szarvasmarhafélék spermája és embriói általi átvitelét sem. Ezért ezen árukkal kapcsolatban is be kell vezetni bizonyos védintézkedéseket. Uniós szabványok hiányában e tekintetben az EFSA bőrcsomósodáskórról szóló szakvéleményét és az OIE Szárazföldi Állatok Egészségügyi Kódexének idevágó ajánlásait kell követni.
            
         
               (14)
            
            
               Az EFSA bőrcsomósodáskórról szóló szakvéleménye szerint kísérleti úton bizonyított, hogy a bőrcsomósodáskór vírusa a spermával, természetes fedeztetés vagy mesterséges megtermékenyítés útján átvihető, és a vírust izolálták is a kísérleti úton megfertőzött bikák spermájából. A korlátozás alá vont körzetből származó szarvasmarhafélék spermájának gyűjtését és felhasználását meg kell tehát tiltani.
            
         
               (15)
            
            
               Az OIE Szárazföldi Állatok Egészségügyi Kódexének 4.7.14. cikke szerint a bőrcsomósodáskórt a Nemzetközi Embrióátültetési Társaság kézikönyvének megfelelően azon, 4. kategóriájú betegségek vagy kórokozók közé sorolták, amelyekkel kapcsolatban „az elvégzett vagy folyamatban lévő tanulmányok vagy arra utalnak, hogy egyelőre nem lehet megállapítani az átviteli kockázat szintjét, vagy pedig arra, hogy az embriótranszfer általi átvitel kockázata akkor sem elhanyagolható, ha az embriók kezelése a kinyerés és az átültetés között a kézikönyvnek megfelelően történt”. A korlátozás alá vont körzetből származó szarvasmarhafélék embrióinak kinyerését és felhasználását meg kell tehát tiltani.
            
         
               (16)
            
            
               A bőrcsomósodáskór vírusának friss húsból, előkészített húsból vagy húskészítményekből a fogékony fajokba tartozó állatokra történő átvitelét nem támasztja alá tudományos vagy kísérleti úton nyert bizonyíték. Noha az EFSA a bőrcsomósodáskórról szóló szakvéleményében jelezte, hogy a bőrcsomósodáskór vírusa a friss húsban meghatározatlan ideig képes a túlélésre, a kérődzőknek kérődzőkből származó fehérjékkel való takarmányozására vonatkozó uniós tilalomnak köszönhetően ki van zárva a bőrcsomósodáskór vírusa orális átvitelének egyébként is valószínűtlen lehetősége. A bőrcsomósodáskór terjedési kockázatát kiküszöbölendő, az e határozat mellékletében meghatározott, korlátozás alá vont körzetből származó szarvasmarhafélékből előállított friss hús, előkészített hús és húskészítmények forgalomba hozatalát célszerű csak abban az esetben engedélyezni, ha a friss húst olyan szarvasmarhaféléből nyerték, amelyet a korlátozás alá vont körzetnek a létrehozott védő- és megfigyelési körzeteken kívül eső részében található, betegségtől mentes gazdaságban tartottak. Az ilyen hús forgalomba hozatala csak Bulgária területén megengedett.
            
         
               (17)
            
            
               Ezenfelül bizonyos feltételek mellett lehetővé kell tenni a korlátozás alá vont körzeten kívül tartott és levágott állatokból származó friss hús, valamint az ilyen friss húsból származó előkészített hús és azon, a 853/2004/EK európai parlamenti és tanácsi rendelet (9) I. mellékletének 7.1. pontjában meghatározott húskészítmények és a 853/2004/EK rendelet I. mellékletének 7.9. pontjában meghatározott kezelt gyomor, hólyag és belek szállítását, amelyeket a 2007/777/EK bizottsági határozat (10) II. mellékletének 4. részében meghatározott kezelések egyikének alávetettek és a korlátozás alá vont körzetben a védő- és megfigyelési körzeten kívül található létesítményben állítottak elő.
            
         
               (18)
            
            
               A takarmányként használt kolosztrum, tej és tejtermékek fontos szerepet tölthetnek be a bőrcsomósodáskór terjedésében, különösen akkor, ha a kolosztrumot, a tejet és a tejtermékeket nem vetették alá megfelelő hőkezelésnek vagy savanyításnak a bőrcsomósodáskór vírusának inaktiválása érdekében.
            
         
               (19)
            
            
               Az EFSA az állatok tovább nem kezelt, kész tejtermékekkel történő takarmányozásának állat-egészségügyi kockázatáról szóló szakvéleményében (11) pontosabban leír néhány olyan módszert, amellyel csökkenteni lehet a bőrcsomósodáskór tej és tejtermékek révén történő terjedésének kockázatát. Ezért a korlátozás alá vont körzetben tartott állatoktól származó és emberi fogyasztásra szánt tej és tejtermékek szállítmányainak forgalomba hozatala és szállítása bizonyos feltételek mellett engedélyezhető.
            
         
               (20)
            
            
               A 142/2011/EU bizottsági rendelet (12) megállapítja az 1069/2009/EK európai parlamenti és tanácsi rendelet (13) végrehajtására vonatkozó szabályokat, köztük az állati melléktermékek és a belőlük származó termékek biztonságos feldolgozását szabályozó követelményeket. A bőrcsomósodáskór terjedésének megelőzése érdekében meg kell tiltani a kezeletlen állati melléktermékek forgalomba hozatalát. Az e határozatban szereplő, a feldolgozott állati melléktermékekre vonatkozó hivatkozást a 142/2011/EU rendeletben megállapított állat-egészségügyi szabványokra való hivatkozásként kell érteni.
            
         
               (21)
            
            
               A bőrcsomósodáskór megjelenése esetén a 92/119/EGK irányelv 19. cikke lehetővé teszi a betegség elleni vakcinázást. Bulgária nem zárta ki a bőrcsomósodáskór elleni sürgősségi vakcinázást. A betegség vakcinázott állatokról és azokból származó termékekről való átterjedésének kockázata eltér attól a kockázattól, amelyet a vakcinázatlan és esetleg a betegség lappangó szakaszában lévő állatok jelentenek. Ezért feltételeket kell megállapítani a vakcinázott szarvasmarhafélék szállítására és az ilyen állatokból származó termékek forgalomba hozatalára vonatkozóan.
            
         
               (22)
            
            
               A bőrcsomósodáskórral kapcsolatos tudományos ismereteink hiányosak. A vakcinázott szarvasmarhafélék védettek ugyan a betegség klinikai tüneteitől, de nem feltétlenül védettek a megfertőződéstől, és nem minden vakcinázott állatnál alakul ki immunitás. Ezért lehetővé kell tenni, hogy a vakcinázás utáni, legalább 28 napos időszakot követően az ilyen állatokat azonnali levágásra egy Bulgária területén található vágóhídra küldjék.
            
         
               (23)
            
            
               A fentiekből következően a friss hús és az abból készült előkészített húsok, valamint a nem specifikus kezelésnek alávetett húskészítmények nem elhanyagolható kockázatot jelenthetnek a bőrcsomósodáskór terjedése tekintetében. Ezért indokolt a szarvasmarhaféléktől és a fogékony patás vadaktól származó friss hús és az abból készült előkészített húsok és húskészítmények forgalomba hozatalát Bulgária területére korlátozni, feltéve, hogy az ilyen árukat olyan külön jelöléssel látják el, amely nem ovális és nem téveszthető össze a 854/2004/EK európai parlamenti és tanácsi rendelet I. melléklete I. szakaszának III. fejezetében a friss húsra vonatkozóan előírt állat-egészségügyi jelöléssel, valamint a 853/2004/EK rendelet (14) II. mellékletének I. szakaszában a szarvasmarhafélék húsából készült vagy azt tartalmazó előkészített húsra és hústermékekre vonatkozóan előírt azonosító jelöléssel.
            
         
               (24)
            
            
               A húskészítmények hermetikusan zárt tartályban végzett, hármas vagy annál nagyobb Fo érték eléréséig folytatott specifikus kezelése, valamint a tej és a tejtermékek 2003/85/EK tanácsi irányelv (15) IX. melléklete A. részének 1.1–1.5. pontjában leírt kezelése kellőképpen inaktiválja a bőrcsomósodáskór vírusát az emberi fogyasztásra szánt ilyen termékekben, így indokolt engedélyezni az ilyen tej és tejtermékek Bulgária egész területén és más tagállamokban történő forgalomba hozatalát, valamint harmadik országokba való szállítását.
            
         
               (25)
            
            
               Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A HATÁROZATOT:
   1. cikk
   Tárgy és hatály
   Ez a határozat megállapítja a bőrcsomósodáskór bulgáriai megjelenésével kapcsolatosan az érintett tagállamok által a 92/119/EGK irányelvvel összhangban meghozandó védelmi intézkedéseket, valamint kiegészítő intézkedéseket.
   2. cikk
   Fogalommeghatározások
   E határozat alkalmazásában a 64/432/EGK irányelv 2. cikkében, a 92/65/EGK irányelv 2. cikkében és a 92/119/EGK irányelv 2. cikkében foglalt fogalommeghatározások alkalmazandók.
   Ezen túlmenően az alábbi fogalommeghatározásokat kell alkalmazni:
   a)   „szarvasmarhafélék”: a Bos taurus, a Bos indicus, a Bison bison és a Bubalus bubalis fajhoz tartozó patás állatok;
   b)   „korlátozás alá vont körzet”: az e határozat mellékletében felsorolt tagállam területének az a része, amely magában foglalja azt a területet, amelyen a bőrcsomósodáskór megjelenését megerősítették, valamint minden a 92/119/EGK irányelv 10. cikkével összhangban létrehozott védő és megfigyelési körzetet;
   c)   „fogságban élő kérődző vadak”: a párosujjú patások rendjén belül a kérődzők alrendjébe tartozó olyan állatok, amelyek fenotípusát nem érintette jelentősen az ember által végzett kiválasztás, viszont közvetlen emberi felügyelet és ellenőrzés alatt élnek, ideértve az állatkerti állatokat is;
   d)   „kérődző vadak”: a párosujjú patások rendjén belül a kérődzők alrendjébe tartozó állatok, amelyek fenotípusát nem érintette az ember által végzett kiválasztás, és amelyek közvetlen emberi felügyelettől és ellenőrzéstől függetlenül élnek;
   e)   „húskészítmény”: azon, a 853/2004/EK rendelet I. mellékletének 7.1. pontjában meghatározott húskészítmények és az ugyanazon melléklet 7.9. pontjában meghatározott kezelt gyomor, hólyag és belek, amelyeket alávetettek a 2007/777/EK határozat II. mellékletének 4. részében előírt kezelések egyikének.
   3. cikk
   Egyes állatok és a belőlük származó sperma és embriók forgalmának és szállításának, valamint bizonyos állati eredetű termékek és állati melléktermékek forgalomba hozatalának tilalma
   (1)   Bulgária megtiltja a következő áruknak a korlátozás alá vont körzetből Bulgária más részeibe, más tagállamokba és harmadik országokba történő szállítását:
   
               a)
            
            
               élő szarvasmarhafélék és fogságban élő kérődző vadak;
            
         
               b)
            
            
               szarvasmarhafélék spermája, petesejtjei és embriói.
            
         (2)   Bulgária megtiltja a korlátozás alá vont körzetben tartott, illetve elejtett szarvasmarhafélékből vagy kérődző vadakból származó következő áruknak a korlátozás alá vont körzeten kívül történő forgalomba hozatalát:
   
               a)
            
            
               friss hús, valamint az ilyen friss hús felhasználásával készült előkészített hús és húskészítmények;
            
         
               b)
            
            
               szarvasmarhafélékből származó kolosztrum, tej és tejtermékek;
            
         
               c)
            
            
               a 142/2011/EU rendelet I. mellékletének 28. és 29. pontja szerinti fogalommeghatározások alá tartózóktól eltérő friss nyersbőr és irha;
            
         
               d)
            
            
               feldolgozatlan állati melléktermékek, kivéve, ha azokat az illetékes hatóság felügyelete mellett valamely, az 1069/2009/EK rendeletnek megfelelően jóváhagyott, Bulgária területén található létesítményben történő ártalmatlanításra vagy feldolgozásra szánják és e célból ilyen létesítménybe továbbítják.
            
         4. cikk
   Mentesség a szarvasmarhafélék és a fogságban élő kérődző vadak közvetlenül levágásra történő szállítására, valamint az ilyen állatokból származó friss hús, előkészített hús és húskészítmények szállítására vonatkozó tilalom alól
   (1)   A 3. cikk (1) bekezdésének a) pontjában előírt tilalomtól eltérve az illetékes hatóság engedélyezheti, hogy a szarvasmarhaféléket és a fogságban élő kérődző vadakat a korlátozás alá vont körzetben található gazdaságokból Bulgária más részeiben található vágóhidakra szállítsák, feltéve, hogy:
   
               a)
            
            
               az állatok születésük óta vagy az előző 28 nap során olyan gazdaságban tartózkodtak, amelyre vonatkozóan a szóban forgó időszakban nem jelentették hivatalosan a bőrcsomósodáskór előfordulását;
            
         
               b)
            
            
               az állatokat a berakodáskor klinikailag megvizsgálták, és azok a bőrcsomósodáskór egyetlen klinikai jelét sem mutatták;
            
         
               c)
            
            
               az állatokat közvetlenül, megállás és kirakodás nélkül szállítják azonnali levágásra;
            
         
               d)
            
            
               a vágóhidat az illetékes hatóság kijelöli e célra;
            
         
               e)
            
            
               az elszállításért felelős illetékes hatóság köteles előre tájékoztatni a vágóhíd illetékes hatóságát az állatok elküldése iránti szándékról, ez utóbbi hatóság pedig értesíti az elszállításért felelős illetékes hatóságot az állatok megérkezéséről;
            
         
               f)
            
            
               a vágóhídra való megérkezésükkor az állatokat a többi állattól elkülönítve tartják és vágják le, és a levágásra a megérkezéstől számított 36 órán belül sor kerül;
            
         
               g)
            
            
               a szállítani tervezett állatokat:
               
                           i.
                        
                        
                           nem vakcinázták bőrcsomósodáskór ellen, és olyan gazdaságokban tartották,
                           
                                       —
                                    
                                    
                                       amelyekben nem került sor vakcinázásra, és amelyek a védő- és megfigyelési körzeteken kívül találhatók, vagy
                                    
                                 
                                       —
                                    
                                    
                                       amelyekben sor került vakcinázásra, és amelyek a védő- és megfigyelési körzeteken kívül találhatók, és az állomány vakcinázása óta eltelt egy legalább 7 napos várakozási időszak, vagy
                                    
                                 
                                       —
                                    
                                    
                                       amelyek a 92/119/EGK irányelv 13. cikke értelmében a betegség további előfordulásai miatt 30 napon túl fenntartott megfigyelési körzetben találhatók, vagy
                                    
                                 
                     
                           ii.
                        
                        
                           legalább 28 nappal a szállítás napja előtt vakcinázták bőrcsomósodáskór ellen, és az állatok olyan gazdaságból származnak, amelyben legalább 28 nappal a tervezett szállítás napja előtt vakcinázták valamennyi fogékony állatot.
                        
                     
         (2)   A szarvasmarhaféléknek és a fogságban élő kérődző vadaknak az (1) bekezdéssel összhangban történő szállítására csak akkor kerülhet sor, ha teljesülnek a következő feltételek:
   
               a)
            
            
               a szállítóeszközt a 9. cikkben foglaltak szerint megfelelően megtisztították és fertőtlenítették az ilyen állatok berakodása előtt és után;
            
         
               b)
            
            
               a szállítás előtt és alatt az állatok védve vannak a kórokozót átvivő rovaroktól.
            
         (3)   Az illetékes hatóság köteles biztosítani, hogy az e cikk (1) bekezdésében említett állatokból származó friss hús, előkészített hús és húskészítmények forgalomba hozatalára az 5., illetve a 6. cikkben előírt követelményeknek megfelelően kerüljön sor.
   5. cikk
   Mentesség a szarvasmarhafélékből és a kérődző vadakból származó friss hús és előkészített hús forgalomba hozatalára vonatkozó tilalom alól
   (1)   A 3. cikk (2) bekezdésének a) és c) pontjában előírt tilalmaktól eltérve az illetékes hatóság engedélyezheti – a májon kívüli belsőségek kivételével – a friss húsnak és az abból készült előkészített húsnak, valamint a friss nyersbőrnek és irhának Bulgáriában, a korlátozás alá vont körzeten kívül történő forgalomba hozatalát, feltéve, hogy az olyan szarvasmarhafélékből és kérődző vadakból származik, amelyeket:
   
               a)
            
            
               a korlátozás alá vont körzet olyan gazdaságaiban tartottak, amelyekre nem vonatkoztak a 92/119/EGK irányelv szerinti korlátozások; vagy
            
         
               b)
            
            
               2016. április 13. előtt vágtak le vagy ejtettek el; vagy
            
         
               c)
            
            
               a 4. cikk (1) bekezdése említ.
            
         (2)   Az illetékes hatóság csak akkor engedélyezheti a korlátozás alá vont körzeten kívül tartott és levágott szarvasmarhafélékből származó friss húst és az ilyen húsból készült előkészített húst tartalmazó szállítmányok más tagállamokba vagy harmadik országokba történő szállítását, ha az ilyen hús és előkészített hús az előállítása, tárolása és kezelése során nem került kapcsolatba olyan hússal és előkészített hússal, amely esetében a 3. cikk (2) bekezdésének a) pontja értelmében nem engedélyezett a más tagállamokba történő szállítás, és ha a más tagállamokba szánt szállítmányokat az 599/2004/EK bizottsági rendelet (16) mellékletében meghatározott minta szerinti hatósági egészségügyi bizonyítvány kíséri, amelynek II. részét a következő tanúsítás egészíti ki:
   
      „A bőrcsomósodáskór bulgáriai előfordulásával összefüggő egyes védintézkedésekről szóló, 2016. április 22-i (EU) 2016/645 bizottsági végrehajtási határozatnak megfelelő friss hús vagy előkészített hús”.
   
   6. cikk
   Mentesség a szarvasmarhafélékből és a kérődző vadakból származó húsból készült vagy azt tartalmazó húskészítmények forgalomba hozatalára vonatkozó tilalom alól
   (1)   A 3. cikk (2) bekezdésének a) pontjában előírt tilalomtól eltérve az illetékes hatóság engedélyezheti a korlátozás alá vont körzetben olyan szarvasmarhafélék és kérődző vadak friss húsából előállított húskészítmények forgalomba hozatalát, amely állatokat:
   
               a)
            
            
               a korlátozás alá vont körzet olyan gazdaságaiban tartottak, amelyekre nem vonatkoztak a 92/119/EGK irányelv szerinti korlátozások;
            
         
               b)
            
            
               2016. április 13. előtt vágtak le vagy ejtettek el; vagy
            
         
               c)
            
            
               a 4. cikk (1) bekezdése említ; vagy
            
         
               d)
            
            
               a korlátozás alá vont körzeten kívül tartottak és vágtak le.
            
         (2)   Az illetékes hatóság engedélyezheti az (1) bekezdésben említett és az ugyanazon bekezdés a), b) vagy c) pontja szerinti feltételeknek megfelelő húskészítmények kizárólag Bulgária területén történő forgalomba hozatalát, azzal a feltétellel, hogy a húskészítményeket alávetették egy olyan nem specifikus kezelésnek, amely biztosítja, hogy a húskészítmények vágási felülete már nem mutatja a friss hús jellemzőit.
   Az illetékes hatóság köteles biztosítani, hogy az első albekezdésben említett húskészítményeket ne szállítsák más tagállamokba vagy harmadik országokba.
   (3)   Az illetékes hatóság csak akkor engedélyezheti az (1) bekezdés a), b) és c) pontjában említett állatokból származó friss húsból készült húskészítményeket tartalmazó szállítmányok más tagállamokba vagy harmadik országokba történő szállítását, ha a húskészítményeket, a 2007/777/EK határozat II. melléklete 4. részének B. pontja szerint, hermetikusan zárt tartályban specifikus kezelésnek vetették alá hármas vagy annál nagyobb Fo érték eléréséig, és ha a más tagállamokba szánt szállítmányokat az 599/2004/EK rendelet mellékletében meghatározott minta szerinti hatósági egészségügyi bizonyítvány kíséri, amelynek II. részét a következő tanúsítvány egészíti ki:
   
      „A bőrcsomósodáskór bulgáriai előfordulásával összefüggő egyes védintézkedésekről szóló, 2016. április 22-i (EU) 2016/645 bizottsági végrehajtási határozatnak megfelelő húskészítmény”.
   
   (4)   Az illetékes hatóság csak akkor engedélyezheti az (1) bekezdés d) pontjában említett állatokból származó friss húsból készült húskészítményeket tartalmazó szállítmányok más tagállamokba vagy harmadik országokba történő szállítását, ha a húskészítményeket alávetették legalább egy olyan – a 2007/777/EK határozat II. melléklete 4. részének A. pontja szerinti – nem specifikus kezelésnek, amely biztosítja, hogy a húskészítmények vágási felülete már nem mutatja a friss hús jellemzőit, és ha a más tagállamokba szánt szállítmányokat az 599/2004/EK rendelet mellékletében meghatározott minta szerinti hatósági egészségügyi bizonyítvány kíséri, amelynek II. részét a következő tanúsítvány egészíti ki:
   
      „A bőrcsomósodáskór bulgáriai előfordulásával összefüggő egyes védintézkedésekről szóló, 2016. április 22-i (EU) 2016/645 bizottsági végrehajtási határozatnak megfelelő húskészítmény”.
   
   7. cikk
   Mentesség a tej és a tejtermékek szállítására és forgalomba hozatalára vonatkozó tilalom alól
   (1)   A 3. cikk (2) bekezdésének b) pontjában előírt tilalomtól eltérve az illetékes hatóság engedélyezheti a korlátozás alá vont körzetben található gazdaságokban tartott szarvasmarhafélék emberi fogyasztásra szánt tejének és az ilyen tejből készült tejtermékeknek a forgalomba hozatalát, feltéve, hogy a tejet és a tejtermékeket alávetették a 2003/85/EK irányelv IX. melléklete A. részének 1.1–1.5. pontjában ismertetett kezelések valamelyikének.
   (2)   Az illetékes hatóság csak akkor engedélyezheti a korlátozás alá vont körzetben lévő gazdaságokban tartott szarvasmarhaféléktől származó tejet és az ilyen tejből készült tejtermékeket tartalmazó szállítmányok más tagállamokba vagy harmadik országokba történő szállítását, ha a tejet és a tejtermékeket emberi fogyasztásra szánják, azok átestek az e cikk (1) bekezdésében említett kezelésen, és ha a más tagállamokba szánt szállítmányokat az 599/2004/EK rendelet mellékletében meghatározott minta szerinti hatósági egészségügyi bizonyítvány kíséri, amelynek II. részét a következő tanúsítás egészíti ki:
   
      „A bőrcsomósodáskór bulgáriai előfordulásával összefüggő egyes védintézkedésekről szóló, 2016. április 22-i (EU) 2016/645 bizottsági végrehajtási határozatnak megfelelő tej vagy tejtermék.”.
   
   8. cikk
   Az 5. cikk (1) bekezdése szerinti friss hús és előkészített hús és a 6. cikk (2) bekezdése szerinti húskészítmények külön jelölése
   Bulgária biztosítja, hogy az 5. cikk (1) bekezdésében, illetve a 6. cikk (2) bekezdésében említett friss húst, előkészített húst és húskészítményeket külön állat-egészségügyi jelöléssel lássák el, amely nem ovális és nem téveszthető össze a következőkkel:
   
               a)
            
            
               a 854/2004/EK rendelet I. melléklete I. szakaszának III. fejezetében a friss húsra vonatkozóan előírt állat-egészségügyi jelölés;
            
         
               b)
            
            
               a 853/2004/EK rendelet II. mellékletének I. szakaszában a szarvasmarhafélék húsából készült vagy azt tartalmazó előkészített húsra és hústermékekre vonatkozóan előírt azonosító jelölés.
            
         9. cikk
   A szállítójárművekkel, a tisztítással és a fertőtlenítéssel kapcsolatos követelmények
   (1)   Az illetékes hatóság köteles biztosítani, hogy minden olyan jármű esetében, amely érintkezésbe került fertőzésre fogékony fajokba tartozó állatokkal a korlátozás alá vont körzetben, és a szóban forgó körzetet el kívánja hagyni, a jármű üzemben tartója vagy vezetője egyértelmű bizonyítékkal támassza alá, hogy az említett állatokkal való legutolsó érintkezés óta a járművet megtisztították és fertőtlenítették, ami a bőrcsomósodáskórt okozó vírus inaktiválását eredményezte.
   (2)   Az illetékes hatóságnak meg kell határoznia, hogy az állatszállító jármű üzemben tartójának vagy vezetőjének mely információkat kell benyújtania annak igazolására, hogy az előírt tisztítás és fertőtlenítés megtörtént.
   10. cikk
   Tájékoztatási követelmények
   Bulgária a Növények, Állatok, Élelmiszerek és Takarmányok Állandó Bizottsága keretében tájékoztatja a Bizottságot és a többi tagállamot a bőrcsomósodáskórra vonatkozóan a korlátozás alá vont körzetben folytatott megfigyelési tevékenység eredményeiről.
   11. cikk
   Alkalmazás
   Ezt a határozatot 2016. december 31-ig kell alkalmazni.
   12. cikk
   Ennek a határozatnak a Bolgár Köztársaság a címzettje.
   
      Kelt Brüsszelben, 2016. április 22-én.
      
         
            a Bizottság részéről
         
         Vytenis ANDRIUKAITIS
         
            a Bizottság tagja
         
      
   
   
      (1)  HL L 395., 1989.12.30., 13. o.
   
   
      (2)  HL L 224., 1990.8.18., 29. o.
   
   
      (3)  HL L 62., 1993.3.15., 69. o.
   
   
      (4)  HL L 18., 2003.1.23., 11. o.
   
   
      (5)  A Tanács 1964. június 26-i 64/432/EGK irányelve a szarvasmarhafélék és a sertések Közösségen belüli kereskedelmét érintő állat-egészségügyi problémákról (HL 121., 1964.7.29., 1977/64. o.).
   
      (6)  A Tanács 1992. július 13-i 92/65/EGK irányelve a 90/425/EGK irányelv A mellékletének I. pontjában felsorolt külön közösségi szabályokban megállapított állat-egészségügyi követelmények hatálya alá nem tartozó állatok, sperma, petesejtek és embriók Közösségen belüli kereskedelmére és a Közösségbe történő behozatalára irányadó állat-egészségügyi követelmények megállapításáról (HL L 268., 1992.9.14., 54. o.).
   
      (7)  EFSA Journal 2015;13(1):3986 (73 o.).
   
      (8)  24. kiadás, 2015.
   
      (9)  Az Európai Parlament és a Tanács 2004. április 29-i 853/2004/EK rendelete az állati eredetű élelmiszerek különleges higiéniai szabályainak megállapításáról (HL L 139., 2004.4.30., 55. o.).
   
      (10)  A Bizottság 2007. november 29-i 2007/777/EK határozata a harmadik országokból származó, emberi fogyasztásra szánt bizonyos húskészítmények és kezelt gyomor, hólyag és belek behozatalára vonatkozó állat- és közegészségügyi feltételek és bizonyítványminták megállapításáról, valamint a 2005/432/EK határozat hatályon kívül helyezéséről (HL L 312., 2007.11.30., 49. o.).
   
      (11)  EFSA Journal (2006) 347, 1. o.
   
      (12)  A Bizottság 2011. február 25-i 142/2011/EU rendelete a nem emberi fogyasztásra szánt állati melléktermékekre és a belőlük származó termékekre vonatkozó egészségügyi szabályok megállapításáról szóló 1069/2009/EK európai parlamenti és tanácsi rendelet végrehajtásáról, valamint a 97/78/EK tanácsi irányelvnek az egyes minták és tételek határon történő állat-egészségügyi ellenőrzése alóli, az irányelv szerinti mentesítése tekintetében történő végrehajtásáról (HL L 54., 2011.2.26., 1. o.).
   
      (13)  Az Európai Parlament és a Tanács 2009. október 21-i 1069/2009/EK rendelete a nem emberi fogyasztásra szánt állati melléktermékekre és a belőlük származó termékekre vonatkozó egészségügyi szabályok megállapításáról és az 1774/2002/EK rendelet hatályon kívül helyezéséről (állati melléktermékekre vonatkozó rendelet) (HL L 300., 2009.11.14., 1. o.).
   
      (14)  Az Európai Parlament és a Tanács 2004. április 29-i 854/2004/EK rendelete az emberi fogyasztásra szánt állati eredetű termékek hatósági ellenőrzésének megszervezésére vonatkozó különös szabályok megállapításáról (HL L 139., 2004.4.30., 206. o.).
   
      (15)  A Tanács 2003. szeptember 29-i 2003/85/EK irányelve a ragadós száj- és körömfájás elleni védekezésre irányuló közösségi intézkedésekről, valamint a 85/511/EGK irányelv és a 89/531/EGK és a 91/665/EGK határozat hatályon kívül helyezéséről és a 92/46/EGK irányelv módosításáról (HL L 306., 2003.11.22., 1. o.).
   
      (16)  A Bizottság 2004. március 30-i 599/2004/EK rendelete az állatok és az állati eredetű termékek Közösségen belüli kereskedelmével kapcsolatos harmonizált bizonyítványminta és ellenőrzési jelentés elfogadásáról (HL L 94., 2004.3.31., 44. o.).
   
      MELLÉKLET
      
         A 2. CIKK MÁSODIK BEKEZDÉSÉNEK b) PONTJA SZERINTI, KORLÁTOZÁS ALÁ VONT KÖRZET
      
      Bulgária következő megyéi:
      
                  —
               
               
                  Haszkovo megye
               
            
                  —
               
               
                  Sztara Zagora megye